Pel que fa a la sanitat, Cañellas ha recordat que el 1995 va suggerir al Departament de Sanitat de la Generalitat que s'adoptessin les mesures oportunes per "agilitzar les intervencions quirúrgiques" i evitar les llistes d'espera i que es fixessin "terminis màxims perquè l'Administració es fes responsable de les operacions", i, en cas contrari, que els afectats poguessin recórrer a d'altres serveis sanitaris o que es reparessin els danys i perjudicis derivats del retard.